ઇરાકમાં છેલ્લા એક અઠવાડીયાથી શિયા ધાર્મિક ગુરૂ મૌલવી મુક્તદા અલ સદ્રનાં વડપણ હેઠળ વિરોધ પ્રદર્શન કરાઇ રહ્યા છે. જેનાં ભાગરૂપે પ્રદર્શનકારીઓ ગ્રીન ઝોન, દૂતાવાસ અને સરકારી ઇમારતોમાં ધુસી ગયા હતા. આ વિરોધ પ્રદર્શનને પગલે બગદાદમાં ઇમરજન્સી જાહેર કરવાની ફરજ પડાઇ છે. પ્રદર્શનકારીઓને વિખેરવા માટે સુરક્ષાદળોને ટીયરગેસનાં શેલ છોડવા ઉપરાંત પ્લાસ્ટિક બુલેટ્સ દ્વારા ફાયરિંગ પણ કરવામાં આવ્યું હતું.